To mænd overfaldt tirsdag aften en 51-årig mand på Metavej i Aalborg, da han forhindrede dem i at begå indbrud hos underboen.

En 51-årig mand blev onsdag aften overfaldet af to mænd, da han opdagede, at de var i færd med at bryde ind hos underboen. Den 51-årige mands kone råbte efter de to mænd, som derefter stak af. Den ene af mændene tabte dog sin mobiltelefon i græsset, da han løb væk. Den 51-årige mand, som bor på første sal, gik ned på gaden og samlede telefonen op. Kort efter vender de to mænd dog tilbage. De overfalder manden indtil han afleverer telefonen tilbage. Derefter løb de fra stedet. Det er ikke lykkedes Nordjyllands Politi at finde frem til de to overfaldsmænd. De har et sparsomt signalement af de to fyre, som beskrives som østeuropæere. Den ene var formentlig iført en mørk jakke af mærket Canadian Goose.